NaiveNeuron/SloPal huggingface dataset:
Hrnčiar, Andrej, podpredseda NR SR (2016-06-21):
Vážené panie poslankyne, vážení páni poslanci, pokračujeme v prerušenom rokovaní hlasovaním. Prosím člena osobitného kontrolného výboru na kontrolu činnosti Vojenského spravodajca poslanca Eduarda Hegera, aby uviedol hlasovanie o návrhu uznesenia k Správe o plnení úloh Vojenského spravodajstva za rok 2015 .
Kočiš, Eduard, poslanec NR SR (2021-11-30):
Vďaka za slovo, pán predsedajúci. Pán kolega, ďakujem ti za tvoju rozpravu ohľadne vášho predkladaného návrhu zákona, ktorý určite ako poslanci hnutia REPUBLIKA na sto percent podporíme, pretože nie je nič dôležitejšie a nič lepšie, ako chrániť a ochraňovať tých, ktorí sa sami chrániť nemôžu, respektíve ešte nevedia pred rôznymi škodlivými vplyvmi, ktoré táto, žiaľ, moderná a, žiaľ, nastavená doba prináša. A najsmutnejšie na tom celé je, že tieto ideológie a tieto, by som to až nazval, metamorfózy vstupujú práve do predškolských a do školských zariadení, kde práve na tieto detičky tento ich vplyv môže pôsobiť viac ako deštruktívne a o to smutnejšie je najmä fakt, že priamo pedagógovia alebo vychovávatelia alebo zodpovedné osoby v týchto zariadeniach priamo alebo nepriamo túto ideológiu týmto deťom podsúvajú, čo je viac ako zlé. To, čo sa snaží ochrániť doma rodina, je na druhej strane v týchto zariadeniach, či školských alebo predškolských, nejakým spôsobom dávané na nejaký piedestál alebo nejakým spôsobom podsúvané, že je to úplne v poriadku, je to úplne normálne a je to vlastne iba rozšírenie nejakých obzorov týchto našich detí. Vážené kolegyne, vážení kolegovia, toto nie je rozšírenie obzorov, to je úplný úlet od normálnosti a Slovensko ako krásna krajina v strede Európy je takým ešte posledným, by som povedal, ostrovom normálnosti v rámci zdravého vývoja a výchovy detí v zariadeniach, školských alebo predškolských, pretože iba zdravá spoločnosť dokáže naozaj vychovávať zdravé deti a ja pevne verím a pevne dúfam, že slovenská spoločnosť zostane ešte veľmi dlho zdravá a aby tieto deti mohli naozaj byť vychovávané v normálnom prostredí, pretože v dnešnej dobe už to, čo je normálne, sa považuje za nenormálne.
P. Hrušovský, podpredseda NR SR: (2002-02-12):
(Hlasovanie.) 104 prítomných, 49 za návrh, 28 proti, 25 sa zdržalo, 2 nehlasovali. Konštatujem, že prvú pripomienku, pod bodom 1, pána prezidenta sme neschválili. Páni poslanci, chcem vás upozorniť, že na prijatie pozmeňujúcich návrhov alebo na schválenie pripomienok pána prezidenta je potrebný súhlas nadpolovičnej väčšiny všetkých poslancov, ktorých súhlas vyplýva z čl. 84 ods. 3 Ústavy Slovenskej republiky. Pán poslanec.
Viskupič, Jozef, poslanec NR SR (2015-10-21):
Ďakujem. Nuž, ten príhovor mal z môjho pohľadu dve roviny a prvá, zaujal ma úplne ten koniec, lebo ja Agem poznám, a teda doteraz som netušil, že obchodujú s autami. To je len taká alebo niečo robia vôbec s autami, len poznámka na margo. Ale chcel som povedať k tomu úvodu hlavne, že, no nech sa páči. Medzičasom, medzitým, ako si, pani poslankyňa, rozprávala, sa nám tu rady exekutívy, aj tá vládna, veľmi preriedila a premiér Slovenska, ministri vlády, generálny riaditelia a z môjho pohľadu celá táto vládna klika na základe toho, čo si odprezentovala, tu likvidujú, existenčne likvidujú životy normálne pracujúcich ľudí a tu niekto vystúpi a má naozaj takú drzosť, že nám tu ide rozprávať o tom, ako robíme politiku zla. Proste ja už nerozumiem, že či tým, že tu príde nejaký fanklub, ktorý si veľmi dobre označila ako tlieskačov, a teraz ja sa cítim silný, tak niekomu idem naložiť a vymyslím úplnú lož. Aká politika zla? Veď teraz ty si opísala to, čo každý z nás denne stretáva ľudí na ulici, ktorí hovoria o brutálnej politike strachu, strachu o vlastnú existenciu, kedy už ide o česť. Normálne toto je exemplárny príklad toho, ako sa dajú likvidovať ľudia, ak niekto má moc, vplyv a peniaze. Navyše tie peniaze má z eurofondov, resp. z verejných zdrojov. Toto zažívame denne, opakovane, a niekto nám tu ide kázať o politike zla?! Ja vyššie a väčšie zlo, ako utopiť jedného človeka, som nezažil. (Potlesk.)
Sulík, Richard, predseda NR SR (2010-12-15):
Ďakujem vám. S faktickou poznámkou sa neprihlásil nikto. Uzatváram možnosť, nie, uzatváram rozpravu. Chce zaujať stanovisko navrhovateľ? Nech sa páči.
B. Bugár, podpredseda NR SR: (2005-06-30):
J. Banáš, poslanec: Ďakujem pekne, pán predsedajúci. Ako človek, ktorý sa tiež trocha pohybuje v hereckom prostredí, zopár poznámok, ktoré tu už možnože odzneli. Chcem len pripomenúť, že možno by sa to malo správnejšie nazývať Bratislavské národné divadlo, pretože silne pochybujem, že bratislavská herecká obec by tak mohutne bojovala za Národné divadlo, keby malo stáť povedzme v Banskej Bystrici alebo niekde v Prešove. Chcem však povedať to, čo sa tu už opakuje, že v podstate je to stavba, ktorá bola projektovaná v časoch, keď bolo všetko dotované. My sa síce, chvalabohu, posúvame, že Národné divadlo sa dostavia, ale dávame do rúk Čierneho Petra budúcej vláde, ktorá bude musieť riešiť to podstatné a to je prevádzka, ako Dušan Jarjabek povedal. Ja som možno trocha z recesie aj pánovi ministrovi navrhol, že najjednoduchším riešením by bolo predať tento objekt, ktorý už stojí, a za tržbu postaviť na pravej strane Dunaja Operu Národného divadla za štvrtinovú cenu a ešte ušetríme veľké peniaze. Len sa ukazuje, že nikto to nechce kúpiť práve z dôvodu, že jednoducho prevádzka bude veľmi nákladná. A ešte posledná poznámka k Dušanovi Jarjabkovi. Dušan, ty stále hovoríš o interpretoch, ale treba hovoriť aj o autoroch. A pozri sa, koľko je v tejto chvíli v Národnom divadle slovenských autorov, či v činohre, či v opere. Takže to je tiež veľmi dôležitý moment. Ďakujem.
Paška, Pavol, poslanec NR SR (2011-05-17):
Už vás nebudem viacej traumatizovať. Chcem vás poprosiť o nič iné, ešte raz, podľa mňa bol nezmysel vôbec použiť takýto výklad ústavnoprávneho výboru. A vy tým bumerangom dostanete, dámy a páni z koalície, o chvíľku niekde po zátylku, ospravedlňujem sa za expresivitu, lebo vy potrebujete vládnuť a vy budete potrebovať vykonávať také zmeny v legislatíve, ktoré sú nevyhnutné z hľadiska napĺňania vášho programu a vašich predstáv o spravovaní tejto krajiny. Neviem, načo to bolo dobré, keď sa to tu nikdy neurobilo, tých procedúr, tých zaužívaných procedúr je niekoľko a už sa nebudem baviť o tom, k čomu som sa aj ja priznal, som robil ako predseda Národnej rady, až keď mi to múdri ústavní právnici nevysvetlili, že brániť zákonodarnej iniciatíve poslanca je takisto ako manipulovať s tajnou voľbou. Je to to isté, sú to tie isté paralely. Zahryzávate si do vlastného chvosta, dámy a páni, a zadávate precedensy, ktoré naši kolegovia a kolegyne v budúcich obdobiach budú mať veľký bolehlav, ako ich vyriešiť. A vy, pán minister, ja verím, vy to musíte riešiť, je to vaša jednoducho agenda. No, načo to bolo dobré, nerozumiem. Chcem vás, pán predseda, požiadať a podávam zároveň aj procedurálny návrh, aby sme nepokračovali v rokovaní o tomto bode programu. A ešte raz to s kľudným svedomím poviem, nie kvôli obsahom, kľudne si o všetkých návrhoch, či sú to vládne, alebo poslanecké, zveďme štandardný politický súboj. Tá väčšina je tu o tom, aby vládla, aby presadila svoj názor. Len, preboha, vás prosím, prestaňte už deformovať celý parlament a parlamentarizmus a zneužívať mechanizmy, ktoré jednoducho sú niekedy súčasťou aj právnych poriadkov, ale kde zvykovosť a skúsenosť ukázali, že procedúra má svoje pravidlá a svoje zákonitosti. Ešte raz, podávam procedurálny návrh, aby sme nepokračovali ďalej v tomto rokovaní. A keďže ste, ako som povedal, otvorili túto Pandorinu skrinku, ešte raz podávam ten istý procedurálny návrh. Žiadam, aby sa hlasovalo o tom... (Prerušenie vystúpenia predsedajúcim.)
M. Číž, podpredseda NR SR: (2006-09-05):
Ďalším prihláseným do rozpravy je pán poslanec Madej.
Kollár, Boris, predseda NR SR (2023-03-23):
Je, prosím, všeobecný súhlas? (Súhlasná reakcia pléna.) Ďakujem pekne. Uvedené sme schválili. Vážené panie poslankyne, páni poslanci, pokračujeme v prerušenom, teda rokovaní. Chcem vás informovať, že som podľa 21 ods. 1 zákona o rokovacom poriadku pozval podpredsedníčku Najvyššej rady Ukrajiny Olenu Kondratiuk, aby vystúpila na 88. schôdzi Národnej rady budúci týždeň v stredu 29. marca o desiatej hodine. Vystúpenie pani podpredsedníčky bude tlmočené bez možnosti poslancov klásť otázky. V tento deň by bola o 9.50 vyhlásená prestávka do desiatej hodiny. Teraz dávam hlasovať v súlade, v súlade, pardon, ešte raz, teraz dávam hlasovať o súhlase Národnej rady s vystúpením podpredsedníčky Najvyššej rady Ukrajiny na 88. schôdzi Národnej rady a s postupom, ako som uviedol. Prosím, prezentujme sa a hlasujme. (Hlasovanie.) Prítomných 119 poslancov, za 88, proti 9, zdržali 2, nehlasovalo 20. Konštatujem, že Národná rada vyslovila súhlas s vystúpením podpredsedníčky Najvyššej rady Ukrajiny a s uvedeným postupom. Pristúpime k hlasovaniu o písomných odpovediach členov vlády Slovenskej republiky na interpelácie poslancov Národnej rady. Je to tlač 1340. Najskôr však chcem, najskôr však budeme hlasovať o tom, že Národná rada berie na vedomie vyjadrenie poslanca Borisa Suska, že písomnú odpoveď dočasne povereného predsedu vlády Slovenskej republiky Eduarda Hegera na jeho interpeláciu č. 5 vo veci vymenovania a odvolávania štátnych funkcionárov s predchádzajúcim súhlasom prezidentky po odvolaní vlády nepovažuje za uspokojivú. (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky podané do 28. februára 2023 Národnej rady Slovenskej republiky a do 88. schôdze Národnej rady Slovenskej republiky , tlač 1340.) Prosím, prezentujme sa a hlasujeme. (Hlasovanie.) Prítomných 122, za 55, proti 2, zdržali 63, 2 nehlasovali. Konštatujem, že sme tento návrh neschválili. Teraz dávam hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomne podané predsedovi Národnej rady do 28. februára 2023. Prosím, prezentujme sa a hlasujeme. (Hlasovanie.) Prítomných 124 poslancov, za 86, proti 8, zdržali 29, 1 nehlasoval. Konštatujem, že sme navrhované uznesenie schválili. Teraz vyhlasujem dvojminútovú prestávku a potom budeme pokračovať v rokovaní Národnej rady. Kto chce zostať, nech zostane a kto nie, nech opustí sálu, aby sme nevyrušovali kolegov. (Prestávka.)
P. Pelegrini, poslanec: (2008-07-02):
Pán predseda, dajte teraz hlasovať o bodoch 19 a 26 s odporúčaním gestorského výboru neschváliť.
Danko, Andrej, predseda NR SR (2019-09-17):
Osemnásteho o jedenástej hodine. Súčasne prerušujem rokovanie o tomto bode programu. Pokračujeme druhým čítaním návrhu poslankyne Irén Sárközy na vydanie zákona, ktorým sa dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov. Návrh zákona má parlamentnú tlač 1536, správa výboru má tlač 1536a. Dávam slovo poslankyni Sárközy, aby návrh zákona odôvodnila. (Rokovanie o návrhu poslankyne Národnej rady Slovenskej republiky Irén Sárközy na vydanie zákona, ktorým sa dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov , 1536.)
V. Veteška, podpredseda NR SR: (2005-09-27):
Ľ. Navrátilová, poslankyňa: Ďakujem za slovo. Pani kolegyňa, ja som v úžase počúvala, čo ste tu hovorili, pretože v dvoch prípadoch, a to zabezpečením minimálneho dôchodku tu už boli poslanecké návrhy a stačilo, aby ste boli trvali nad dodržiavaním vládneho programu. Totiž v programovom vyhlásení vlády je v časti Dôchodková reforma, že dôchodková reforma bude realizovaná tak, že bude garantovať minimálny dôchodok, a to je všetko, čo bolo treba urobiť. Namiesto minimálneho dôchodku sa presunula táto dávka, hovorím záchovná dávka do systému sociálnej pomoci, čo je podľa mňa úplne nevhodné miesto. Druhá vec, čo sa týka rodičov, ktorí sa starajú o zdravotne ťažko postihnuté deti. Schválne sa pôjdem pozrieť, ako ste hlasovali pri troch návrhoch, ktoré som tu predložila, aby štát platil osobám, ktoré sa starajú o zdravotne ťažko postihnuté deti do veku ich 18 rokov. Ten návrh neprešiel o jeden alebo o dva hlasy. Dnes sa objavuje Amerika, že tie ženy zostanú väčšinou bez poistenia? Nie je možné započítavať im náhradné doby tak, že keď ste s deťmi, tak sa vám to započíta, lebo my nemáme systém sociálneho zabezpečenia. My máme systém sociálneho poistenia. To znamená, to poistné musí niekto platiť, a v tomto prípade to musí platiť štát. Ak upustíme od tohto princípu, tak môžeme celú 461-tku hodiť do koša, zapáliť a obnoviť 100-vku z roku 1988, lebo to nebolo o sociálnom poistení. To bolo o sociálnom zabezpečení. A to asi nechceme. Ďakujem.
Bugár, Béla, podpredseda NR SR (2019-05-15):
Nech sa páči, prezentujme sa a hlasujeme. (Hlasovanie.) Prítomných 126, za 39, proti 7, zdržalo sa 80 poslancov. Konštatujem, že návrh nebol schválený. Pán poslanec, prosím, aby ste teraz uviedli hlasovanie v prvom čítaní o návrhu poslancov Kiššovej, Galka, Jurzycu a Rajtára na vydanie zákona, ktorým sa dopĺňa zákon č. 582/2004 Z. z. o miestnych daniach, tlač 1469. (Hlasovanie o návrhu poslancov Národnej rady Slovenskej republiky Jany Kiššovej, Ľubomíra Galka, Eugena Jurzycu a Jozefa Rajtára na vydanie zákona, ktorým sa dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 1469.)
Hrušovský, Pavol, poslanec NR SR (2015-02-05):
Ďakujem pekne. Pán predseda, prosím, aby ste dali hlasovať o návrhu, ktorým Národná rada rozhodne o tom, že návrh zákona, ústavného zákona prerokujeme v druhom čítaní.
Blanár, Juraj, podpredseda NR SR (2022-02-03):
Pán poslanec Blcháč, nech sa páči, s faktickou poznámkou.
Figeľ, Ján, podpredseda NR SR (2015-10-06):
Nech sa páči, Alojz Hlina.
Senko, Ján, poslanec NR SR (2010-10-20):
Ďakujem. Pán poslanec Galbavý, vôbec nechceme robiť strašiaka z tohto zákona. Vôbec o to nejde. To skôr vy sa snažíte podsunúť verejnosti, že toho strašiaka chceme robiť. Tu vôbec o to nejde. Pán poslanec Dostál, vy ste vo svojom vystúpení sa dotkli češtiny. Ja som reagoval na češtinu, nie na to, čo ste vy teraz hovorili. Pozrite si aj postavenie českého jazyka, aké je u nás a akým spôsobom sa vo vzťahu k nemu Slovensko zaviazalo ho riešiť. Takže opäť by to nebolo dobré, aj čo sa týka titulkovania, aj čo sa týka dabingu. Nie je to potrebné. Ďakujem všetkým, ktorí na mňa reagovali. Verím, že súčasné znenie zákona, ktoré je, bude potvrdené. A verím, že aj poslanci vládnej koalície budú rešpektovať názory verejnosti Slovenskej republiky. Ďakujem.
Hrušovský, Pavol, predseda NR SR (2012-02-03):
Hlasujeme. (Hlasovanie.) Pán poslanec, nekomentujte. (Smiech v sále.) 147 prítomných, 78 za návrh, 44 proti, 25 sa zdržalo. Schválili sme návrh. Teraz máte slovo.
Bugár, Béla, podpredseda NR SR (2016-09-08):
Pán poslanec Viskupič.
Dostál, Ondrej, poslanec NR SR (2021-11-23):
Vážený pán predkladateľ, vážený pán predseda Národnej rady, vážený pán podpredseda vlády, kolegyne, kolegovia, dovoľte, aby som podľa § 73 ods. 1 zákona o rokovacom poriadku Národnej rady Slovenskej republiky vystúpil v prvom čítaní ako spravodajca určený Ústavnoprávnym výborom Národnej rady k uvedenému návrhu novely zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady Slovenskej republiky vo svojom rozhodnutí navrhol, aby návrh zákona prerokoval Ústavnoprávny výbor Národnej rady Slovenskej republiky, ktorý navrhol aj ako gestorský výbor s tým, aby gestorský výbor prerokoval návrh zákona do 31. januára 2022. Zo znenia návrhu zákona je zrejmý účel navrhovanej úpravy. Ako už pán predkladateľ uviedol, ide o zmenu známeho § 363 Trestného poriadku, o ktorej sme aj na pôde Národnej rady aj mimo pôdy Národnej rady viacerí mnohokrát už hovorili. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predseda, otvorte, prosím, všeobecnú rozpravu.
V. Faič, poslanec: (2001-12-11):
J. Migaš, predseda NR SR: Tak hlasujeme, ešte raz zopakujte, trocha sme...
Hrnčiar, Andrej, podpredseda NR SR (2016-05-19):
Ďakujem. Chce zaujať stanovisko navrhovateľ? (Reakcia navrhovateľa.) Nie. Spravodajca. (Reakcia spravodajcu.) Tiež nie. Ďakujem. Prerušujem rokovanie o tomto... (Reakcia z pléna.) Aha, pardon, nech sa páči.
T. Cabaj, podpredseda NR SR: (2010-06-10):
Ďalej s faktickou poznámkou ešte pán poslanec Brocka.
Verešová, Anna, poslankyňa NR SR (2019-05-14):
Dobre. Budem pokračovať. Takže budem veľmi rada, keď mi, pán minister, na to odpoviete, že či uvažujete s niečím takým, aby bola určitá časť našej humanitárnej pomoci konkrétne zameraná priamo na skupiny prenasledovaných pre vieru a náboženské presvedčenie. Určite sa zhodneme, že je potrebné politiku ochrany náboženskej slobody rozvíjať ako podporu základných ľudských práv a tiež ako prevenciu konfliktov. Ja vám chcem poďakovať, pán minister, že sa týmto zaoberáte, týmto dôležitým ľudskoprávnym podnetom v oblasti náboženskej slobody. A na záver svojho príspevku sa chcem ešte dotknúť časti v správe ohľadom situácie v Rade Európy. Zo správy vyplýva, že teda rok 2019 sa nesie v duchu osláv 70. výročia založenia Rady Európy a čo dáva teda príležitosť k reflexii na jej doterajšiu činnosť. A v správe uvádzate teda, že má aj politické, aj ekonomické problémy, teda politickú a finančnú krízu organizácie spomínate v tej správe, a že sa bude v máji 2019 v Helsinkách o tomto rokovať a má sa prijať reforma organizácie. Zaujímalo by ma to možno viac detailnejšie, že v čom je tá politická a finančná kríza Rady Európy. Bližšie informácie by ma zaujímali, ak by ste boli taký láskavý mi na toto zodpovedať. Ešte raz by som teda na konci chcela významne zdôrazniť dôležitosť v Slovenskej republike v takej proaktivite a konkrétnej pomoci prenasledovaným pre vieru. A chcem skončiť svoj príspevok citátom, ktorý som teda osobne počula z úst monsignora sýrskeho arcibiskupa Chahdu, ktorého som prijala tu na pôde Národnej rady, ktorý nám okrem iného povedal. Citujem: „Žiadame spravodlivosť a žiadame rovnosť. Vyžadujeme od celého sveta, aby rešpektovali a chránili našu náboženskú slobodu. Nech by bolo išlo o kresťana alebo moslima alebo príslušníka akejkoľvek inej viery, pretože v konečnom dôsledku sme všetci božími deťmi. Vôbec nezáleží, akej sme farby pleti alebo rasovej príslušnosti. Jedine vtedy budeme všetci slobodní, keď budeme pokorní a mať sa vzájomne v úcte.“ Toľko, toľko citácia. Budem vám vďačná za zodpovedanie na moje otázky. Ďakujem všetkým.
Pellegrini, Peter, podpredseda NR SR (2020-07-15):
Ďakujem pekne, pán poslanec. Otváram rozpravu. Konštatujem, že som nedostal žiadnu písomnú prihlášku, preto sa teraz pýtam, kto sa hlási do rozpravy ústne. Končím možnosť prihlásiť sa do rozpravy. Ako jediný v rozprave, pán poslanec Susko, ktorému týmto dávam slovo, nech sa páči, pán poslanec.
Záhumenský, Marian, poslanec NR SR (2011-03-25):
Ďakujem pekne. Pán poslanec Radošovský, chcem ti poďakovať za tvoje vystúpenie, lebo si v plnom rozsahu potvrdil to, o čom som tu hovoril včera, o čom hovorím dneska, že tento problém, ktorý tu je, a to, čo som povedal, že si myslím, že si to uvedomuje aj vládna koalícia a treba ho riešiť, si v plnom rozsahu odhalil, že áno, treba tento problém riešiť. Ale riešením nie je zrušenie zákona. Privítal by som, keby ste pri rušení zákona predkladali lepšiu alternatívu, keby ste čosi povedali, takýmto spôsobom to chceme robiť. Lebo sám ste povedali, že samoregulácia nefunguje. A fungovať nebude, aj keď ju znovu zavedieme. A ak budete očakávať, že vaša vláda prijme v krátkej dobe nejaké účinné opatrenie, tak je úsmevné si to myslieť, keď dneska s veľkou horlivosťou tento zákon rušíte. Veľmi presne ste poukázali nielen na praktiky, ale aj na to, prečo nie sú vlastne na slovenských pultoch slovenské výrobky. Tento zákon nijakým spôsobom nemal zabezpečiť to, aby na pultoch boli domáce výrobky. Tento zákon ale mal zabezpečiť korektnosť obchodných vzťahov, ktoré by zamedzovali likvidáciu slovenských výrobcov. A myslím si, že sa môžeme na tom zhodnúť, ak nájdeme spoločnú reč, akým spôsobom vytvoriť naprieč politickým spektrom rozumnú reguláciu, aby nebolo možné zneužívať dominantné postavenie. Tento zákon nič iné nerieši. A pokiaľ by mu bola daná šanca a pokiaľ by ste ho nechali pôsobiť a využívali inštitúty tohto zákona, ktoré bude nutné neustále novelizovať. Aj v zahraničí ten zákon, vo Francúzsku veľakrát novelizovali, lebo obchodné reťazce sú kreatívne, tak ako ste veľakrát povedali, sú kreatívne a obchádzajú a stále hľadajú nové a nové praktiky, akým spôsobom obísť ustanovenia zákona. Preto sú nutné novelizácie. A treba na to reagovať. Ďakujem.
Hort, Milan, podpredseda NR SR (2011-07-06):
Ďakujem. Do rozpravy ďalej sa prihlásil pán poslanec Peter Pelegrini, ktorému teraz dávam slovo, ako jediný okrem pána spravodajcu. Nech sa páči.
Mihál, Jozef, podpredseda vlády a minister práce, sociálnych vecí a rodiny SR (2011-07-07):
V podstate beriem tú otázku ako doplňujúcu k tomu, čo ste sa pýtali pred malou chvíľkou, a teda pokračujem vlastne v tých číslach, aby som teda objektívne zdokumentoval to, čo sa vlastne deje a čo sa dá očakávať. Takže prvý údaj, priemerná doba poberania dôchodku u mužov je v krajinách OECD približne sedemnásť a pol roka. Na Slovensku to je v súčasnosti u mužov 16,3 roka. To znamená, že sme prakticky na úrovni priemeru krajín OECD. Pokiaľ ide o ženy, ženy – v priemere v krajinách OECD sa doba poberania dôchodku pohybuje na úrovni 21,9 rokov, na Slovensku je to 25,1 roka. Ono sa to nezdá, ale slovenské ženy si užívajú dôchodok v priemere 25 rokov. Treba ale pripomenúť, že dôchodkový vek sa postupne zvyšuje, je to dané ešte tým, že máme ešte ženy, ktoré majú v súčasnosti dôchodkový vek, neviem, či sa mýlim, 58 alebo 59 rokov. Čiže tým procesom postupného zvyšovania dôchodkového veku, ktorý skončí v roku 2024, sa vlastne tento rozdiel medzi dôchodkovým, nie dôch..., tým, tou dobou užívania si dôchodku medzi mužmi a ženami zníži a aj pokiaľ ide o ženy, tak ženy by sa mali dostať na hodnotu blízku priemeru krajín OECD. So zvyšovaním veku dožitia postupné, postupné pomalé zvyšovanie dôchodkového veku znamená, že tá doba, doba užívania si dôchodku sa vlastne nezmení. Tak, ako sa podľa predpokladov vek Slovákov postupne zvyšuje, respektíve zvyšuje sa stredná doba dožitia, tak postupným zvyšovaním dôchodkového veku stále zostane zachovaná tá doba užívania si dôchodku niekde na úrovni šestnástich alebo sedemnástich rokov. No a to je vlastne odpoveď na vašu otázku, tak ako je to dnes, tak to vlastne bude aj v budúcnosti. Celý rozdiel je ten, že doba, že kvalita života nás všetkých sa zvyšuje, znamená to aj zvyšujúci sa vek alebo, respektíve vyšší vek dožitia a samozrejme, aj keď sa bude pomaličky, ale predsa zvyšovať dôchodkový vek, tak tá doba užívania si dôchodku by sa zmeniť nemala.
Kondrót, Maroš, poslanec NR SR (2013-05-29):
Ďakujem pekne, pán predseda. Ja sa ospravedlňujem, že som sa neprihlásil po skončení hlasovania. Chcem len pripomenúť členom Skupiny priateľstva s Čínou, že autobus odchádza o 12.00 hodine spod schodov na stretnutie s čínskym veľvyslancom. Ďakujem pekne.
Přidal, Alojz, poslanec NR SR (2013-09-17):
Pán predseda hospodárskeho výboru Hudacký, hovorili ste úplne presne. Zhrnuli ste všetky fakty, ale ja by som vám chcel povedať takú rozprávku, aby to občania aj názorne pochopili, čo sa stalo. Alebo čo sa ide diať. Pred dvoma rokmi mali dvaja gazdovia stádo ôsmich oviec, päť dojilo primerane, dve dojili veľmi dobre, skoro jak Záhumenského kravy, a jedna ovca nedojila vôbec, len pila to, čo tie ostatné dojné ovce nadojili. Pred rokom mohol pán premiér kúpiť celé stádo. Dal si spraviť analýzu, a keďže mu povedali: „Pozor, tie dve dojné ovce môžu aj prestať dojiť,“ tak sa naľakal a stádo nekúpil. A o rok pán premiér kupuje chorú, skapínajúcu ovcu. Bohužiaľ, nie za svoje, ale za peniaze všetkých občanov Slovenska. To je všetko o tomto prípade.
Zmajkovičová, Renáta, podpredsedníčka NR SR (2012-07-27):
Ďakujem, pán minister, dávam slovo spoločnému spravodajcovi z výboru pre hospodárske záležitosti, poslancovi Marošovi Kondrótovi, aby informoval Národnú radu o výsledku rokovania výborov a odôvodnil návrh a stanovisko gestorského výboru.
Paška, Pavol, predseda NR SR (2012-06-28):
Pán poslanec, nemusíte tak kričať stále, pretože viete, ja, niekto nevie vnímať rýchlu reč, niekto má citlivejšie uši. (Smiech v pléne.) Môžeme zriadiť, môžeme zriadiť výbor pre zmyslové skupiny, páni, pokiaľ chcete, ale... Ešte pán poslanec Hlina, nech sa páči.
Kuffa, Štefan, poslanec NR SR (2020-07-09):
My tlač 145 sťahujeme.
Laššáková, Jana, podpredsedníčka NR SR (2014-07-08):
Teraz dávam možnosť prihlásiť sa do rozpravy ústne. Nie je tomu tak. Vyhlasujem rozpravu za skončenú. Pán minister, chcete zaujať stanovisko v rozprave? Áno. Nech sa páči, máte slovo.
Bugár, Béla, podpredseda NR SR (2016-06-21):
Pán poslanec Baránik.
Bugár, Béla, podpredseda NR SR (2018-02-06):
Nejaké čudné prestupy sa tu dejú, aspoň ústne. Pán poslanec Jarjabek.
Gašparovič, Štefan, poslanec NR SR (2024-09-17):
Pán predsedajúci, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje návrh zákona do 32 dní od jeho prerokovania v prvom čítaní.
Bugár, Béla, podpredseda NR SR (2011-11-29):
Pán poslanec Pučík.
J. Vaľová, poslankyňa: (2010-03-09):
Že sú to iba reči, že budujeme sociálny štát. Myslím si, že tie reči ste mali vy, keď ste zrušili 22 zákonov pred voľbami, keď ste naspäť nastúpili do vlády, keď ste chceli dať spoplatniť školstvo, lebo treba dať aj toto mladým ľuďom a povedať im, že resp. keby tu nebola strana Smer, tak dnes platia aj školy a možno nebudú deti z chudobných rodín môcť chodiť na vysoké školy. A povedzme si pravdu, čo všetko ste mohli urobiť, keby ste boli ďalej, koľko antisociálnych zákonov ste mohli urobiť. Na rozdiel od vás my sme valorizovali rodinné prídavky, dali sme prídavky na prvé dieťa, dali sme trinásty nie dôchodok, ale príspevok, vlastne vianočný, ktorý chceme dať. Pozrime sa, čo je v iných štátoch. Maďari stiahli trináste dôchodky, znížili ľuďom dôchodky. Pozrime sa aké štandardy sú v Grécku.
Vitteková, Anna, poslankyňa NR SR (2014-10-21):
Pán predseda, vo všeobecnej rozprave vystúpila pani poslankyňa Žitňanská, nepodala žiadny návrh, preto, prosím, aby ste dali hlasovať o tom, že Národná rada prerokuje návrh zákona v druhom čítaní.
Klus, Martin, poslanec NR SR (2017-10-18):
Ďakujem pekne za slovo. No, dal si si takú rečnícku otázku, Edko, že či si taký hlúpy, že týmto súvislostiam nerozumieš. Ja by som ťa chcel ubezpečiť, že nie si hlúpy. Dal si veľmi konkrétne otázky a ja stále naivne verím, že sa vráti pán minister, resp. ďalší ministri tejto vlády a ponúknu ti odpovede, pretože bez týchto odpovedí sa v rámci tejto diskusie mimoriadnej schôdze nedostaneme ďalej. Takže dúfam, že sa moje, možno naivné, ale predsa len prianie ešte dnes naplní.
Fronc, Martin, poslanec NR SR (2010-12-09):
Áno, veľmi krátko. Po prvé, hlasovať potom budeme ako naraz o všetkých častiach, lebo tie súvisia tak ako ich predložil pán poslanec Vážny. A druhá moja poznámka. Ten proces, či začleniť Železničnú políciu alebo nezačleniť pod Policajný zbor nie je nový, ani za vás nebol nový. Tie názory tu dlho bežali aj na politickej scéne a vnímal som, že ani vy dvaja nemáte celkom ten istý názor na túto vec, ale ja nemôžem nič iné len konštatovať, že tým rozhodnutím, čo sa minule udialo za vašej vlády a na základe vášho návrhu ten proces, by som povedal celkového úplného začlenenia Železničnej polície pod Policajný zbor, sa de facto odštartoval a už sa len, ja to nemôžem inak vnímať len, že sa uzatvára, pán kolega. To zase je fakt, že vy ste urobili prvý krok. To je všetko. Ďakujem pekne.
P. Hrušovský, predseda NR SR: (2004-12-02):
Páni poslanci, prosím o pokoj v rokovacej sále. (Hlasovanie.) 137 prítomných, 132 za, 2 sa zdržali, 3 nehlasovali. Body zo spoločnej správy sme schválili. Prosím ďalší návrh. J. Malchárek, poslanec: Ďakujem, pán predseda. Teraz môžeme hlasovať o jedinom pozmeňujúcom návrhu, ktorý vzišiel z rozpravy od pána poslanca z SDKÚ. Prosím, dajte hlasovať.
Blanár, Juraj, podpredseda NR SR (2021-04-30):
Pán poslanec, a pán predseda zároveň, Richard Vašečka.
V. Veteška, podpredseda NR SR: (2007-12-11):
O ospravedlnenie neúčasti na dnešnom rokovaní 16. schôdze požiadali podpredsedníčka Národnej rady pani Belousovová a poslanci Národnej rady Slovenskej republiky Marta Damborská a Ľuboš Micheľ. Podľa schváleného programu pristúpime k prerokovaniu návrhu doplnku č. 1 k návrhu na použitie majetku Fondu národného majetku Slovenskej republiky v roku 2007 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov a návrhu na použitie majetku Fondu národného majetku Slovenskej republiky v roku 2008 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov (tlač 460). Spoločná správa výborov je ako tlač 460a. Návrh uvedie prezident Prezídia Fondu národného majetku Slovenskej republiky pán Peter Šimko. Prosím ho, aby sa ujal slova. Nech sa páči, pán prezident.
Faič, Vladimír, poslanec NR SR (2011-12-08):
Ďakujem za slovo, pán podpredseda. Dámy a páni, chcem zvýrazniť pre tých, ktorí ste neboli v sále, že prijatie tohto uznesenia je vlastne akousi podmienkou územnej správy k súhlasu o prijatí ústavného zákona o rozpočtovej zodpovednosti. To sme si tu už povedali. Chcem poďakovať kolegom, ktorí podrobnejšie zdôvodnili potrebu uskutočnenia auditu. A samozrejme, tie dôvody myslím, že by mali byť dostatočné aj pre nás poslancov Národnej rady, pretože sú objektívne. A, pán kolega Somogyi, keďže sme vo výbore pre verejnú správu, a ja som bol vždy k tebe otvorený, aj vtedy, keď si predkladal zákon o znižovaní platov starostom a primátorom, nechcel som hovoriť o podrobnostiach, že prečo sa, prečo vláda neuskutočnila to komplexné zhodnotenie stavu verejnej správy. (Prerušenie vystúpenia predsedajúcim.)
Grendel, Gábor, podpredseda NR SR (2021-05-03):
Sedem faktických poznámok na vystúpenie pána poslanca Richtera. Končím možnosť prihlásiť sa s faktickými. Pán poslanec Suja.
Bugár, Béla, podpredseda NR SR (2011-04-05):
Ďakujem. Vážené panie poslankyne, páni poslanci, prerušujem rokovanie o tomto bode programu. Zajtra budeme pokračovať týmto bodom. Ešte písomne je prihlásená pani poslankyňa Vaľová. Takže zajtra o 9.00 hodine pokračujeme. Dovidenia. (Prerušenie rokovania o 19.00 hodine.)
Bugár, Béla, podpredseda NR SR (2017-03-23):
Nech sa páči, prezentujme sa a hlasujme o návrhoch zo spoločnej správy tak, ako to uviedol pán spravodajca. (Hlasovanie.) Prítomných 143 poslancov, za 88, zdržalo sa 54, 1 nehlasoval. Návrh bol schválený.
Kmec, Stanislav, poslanec NR SR (2018-10-16):
Pán predsedajúci, dajte, prosím, hlasovať o bode 7 pozmeňujúceho návrhu pána poslanca Ondreja Dostála.
Danko, Andrej, predseda NR SR (2016-06-07):
Ďakujem. Pán poslanec Jaroslav Baška.
Lipšic, Daniel, poslanec NR SR (2015-12-08):
Ďakujem veľmi pekne. Ja len možno doplnenie toho celého. Samozrejme, že sa stanú situácie, kedy tu nemôže byť príslušný minister, ale sa mi zdá byť, tieto novely zákonov sa týkali troch ministrov: vnútra, okrem spravodlivosti teda vnútra a obrany. Nenamietal by som vôbec proti tomu, keby tu bol jeden z tých dvoch ministrov, pretože sa to týka jeho rezortu, zapája sa do rozpravy a tak ďalej. Ja pevne verím, že pán minister ešte vystúpi v rozprave, alebo dúfam proste. Ale proste prísť sem s úplne ministrami, ktorí nemajú bledomodrý šajn, o čom sa rokuje, a vláda hovorí, že ide o kľúčové opatrenie v boji proti terorizmu, to mi príde ako, ako nieže výsmech nás, ale aj ľudí, ktorých zastupujeme, ak žiadate nás o podporu týchto opatrení. Takže toľko.
Štefanec, Ivan, poslanec NR SR (2010-10-12):
Ďakujem pekne, pán predseda. Pán poslanec Paška, vo vašom vtipnom ideologickom príspevku ma zaujalo zopár vecí. Najmä tá pasáž o velebení štátneho vlastníctva. Doslova ste povedali, že vraj súčasná vláda sa bojí konkurencie štátu. Vašimi slovami, nuž chcem vám pripomenúť, že za vašej vlády ste sa jej ozaj nebáli, tejto údajnej konkurencie štátu, a videli sme to v štátnych podnikoch, ako ste hospodárili v lesoch, na Cargu, ako ste hospodárili na letisku. A Cargo a letisko sú krásne príklady, kedy z ideologických dôvodov ste odmietli prísun peňazí na Slovensko, ktoré by išli do štátneho rozpočtu, a zlým hospodárením a zlým gazdovaním vašich nominantov ste docielili stav, kedy sa občania Slovenska museli skladať na sanáciu týchto podnikov. Takže to je výsledok vášho štátneho vlastníctva, vášho gazdovania. Tiež ma zaujali poznámky o údajnej spolitizácie odborov. Nuž, pán poslanec, chcem vám pripomenúť, že je to vaša strana, ktorá podpísala dohodu s Konfederáciou odborových zväzov, a je to vaša strana, ktorá sa nehanbí zneužívať odbory na svoje politické ciele. A keď, pán poslanec, do tretice hovoríte o akomsi úbohom stave Slovenska, chcem vám pripomenúť, že bola to vaša strana, ktorá bola rozhodujúcou vládnou silou v minulom období, a strana, ktorá doviedla Slovensko na pokraj štátneho bankrotu vo verejných financiách, doviedla Slovensko ku prázdnej štátnej kase, k rekordným regionálnym rozdielom a rekordnému nárastu nezamestnanosti. Ďakujem. (Potlesk.)
Glváč, Martin, podpredseda NR SR (2017-09-11):
S reakciou pán poslanec Vašečka.
Pčolinský, Peter, podpredseda NR SR (2023-02-10):
Súhlasím, je tam medzera.
Sulík, Richard, predseda NR SR (2011-09-13):
Pán poslanec Baška.
Laurenčík, Milan, podpredseda NR SR (2022-05-24):
Ďakujem, pán poslanec. Na vaše vystúpenie evidujem desať? Skúste mi dať druhú stranu, ak je. Desať faktických poznámok, posledná bude pani poslankyňa Zita Pleštinská. Ako prvý, pán poslanec Tomáš Taraba, nech sa páči.
Lackovič, Marek, poslanec NR SR (2024-01-23):
Ďakujem veľmi pekne za slovo. Pani kolegyňa, spomenula si vo svojom príspevku aj pomerne vážnu vec, hneď v jeho začiatku, že sú tam, myslím, ak som ťa správne pochopil, zle uvedené dátumy aj čísla v rámci toho, čo je predložené, súvisiace s tým infringementom, čiže vládna koalícia si nedala ani námahu to už urobiť aspoň nejak, aspoň ako-tak precízne v rámci toho, že by spárovali správne tie jednotlivé dokumenty ku sebe, aby dávali hlavu, pätu, aby to sedelo, aby tam neboli takéto úplne že jasné diskrepancie v základných dátach a údajoch, ako sú čísla, dátumy, ja neviem čo, pomlčky, zátvorky a podobne, pretože už keď zanedbáme takéto že základné veci, ktoré že naozaj sa učia deti, ja neviem, v prvom ročníku na osemročnom gymnáziu, aby si na to dali pozor, tak ako si môžte na to nedať pozor vy, ktoré tvoríte tú legislatívu a naozaj že vážnu legislatívu, v rámci týchto trestných záležitostí ide, ak sa nemýlim, o najväčšiu zmenu za uplynulých 18 rokov. My tu, alebo vy tu robíte najväčšiu zmenu za uplynulých 18 rokov a nedáte si pozor ani na to, aby vám tam sedeli dátumy. Naozaj, že nedáte si pozor ani len na to, aby vám tam sedeli dátumy, názvy a čísla, aby ste tam mali správne napárené, napárované, aby to dávalo hlavu a pätu. Čiže toto je, to je neobhájiteľné v zásade, ako na to sa nedá nič povedať, len aspoň keby ste povedali, že dofrasa, mrzí ma to, pokašlali sme to, nie je to dobre urobené, fakt akože poďme to urobiť normálne, kľudne sa o tom bavme, dlhodobo, normálne. My nemáme záujem obštruovať, my sa o tom chceme normálne vecne baviť, argumentovať, pýtať sa, odpovedať, hľadať riešenia. Čiže toľko asi, toľko asi k tomu, no a nestihol som sa dostať ďalej, ale možno ešte v ďalšej faktickej. Ďakujem.
Paška, Pavol, predseda NR SR (2014-03-25):
Vaša reakcia, pani poslankyňa.
B. Bugár, podpredseda NR SR: (2004-09-22):
(Hlasovanie.) Prítomných 147, za 141, zdržalo sa 5, nehlasoval 1. Konštatujem, že tieto body zo spoločnej správy sme schválili. Nech sa páči. M. Majdová, poslankyňa: Teraz vás prosím, pán predsedajúci, nechajte hlasovať o pozmeňujúcom návrhu pána poslanca Krajčiho. Tu upozorňujem ale, že bod 1 pozmeňujúceho návrhu súvisí viac so zákonom, ktorý sme prerokovali pred chvíľou. A po dohode teda s pánom poslancom Krajčim neviem, či tento prvý bod teda nestiahne, pretože predmet zákona sme upravili v predošlom.
B. Bugár, podpredseda NR SR: (2004-09-28):
Vážené panie poslankyne, vážení páni poslanci, vyhlasujem tajné hlasovanie za skončené. A zároveň vyhlasujem prestávku do 14.00 hod. Vážené panie poslankyne a páni poslanci, dovoľte, aj keď je prestávka do 14.00, aby som privítal na balkóne delegáciu parlamentu Čiernej hory vedenej jeho podpredsedom pánom Razdorhelom. Buďte vítaní. (Potlesk.) (Prestávka.)
Kolesík, Andrej, poslanec NR SR (2011-09-09):
Ďakujem, pán predsedajúci. Pán poslanec Zajac, vo svojom vystúpení ste viackrát použili slovo „my“. Rozmýšľali sme, diskutovali, „my“. Ja by som sa chcel spýtať, že kto „my“? Koho reprezentujete, koho ste tým mysleli? Predpokladám, že poslanecký klub strany MOST -HÍD, ktorého ste členmi. A keď už ste tu spomenuli, a podľa môjho názoru neoprávnene kritizovali štatistický úrad za prácu, ktorú urobil, tak ja som si otvoril stránku štatistického úradu, zápisnicu z volieb do Národnej rady Slovenskej republiky, zoznam zvolených poslancov Národnej rady Slovenskej republiky a pri menách Zajac, Šebej, Dostál, Osuský je v tabuľke uvedená príslušnosť MOST – HÍD. Takže predpokladám, že mysleli ste poslanecký klub MOST – HÍD. Ďakujem.
Šeliga, Juraj, podpredseda NR SR (2020-04-23):
S reakciou na faktické poznámky pán poslanec Pollák, nech sa páči.
Blanár, Juraj, podpredseda NR SR (2023-05-25):
Pán poslanec Viskupič, môžete reagovať na faktické poznámky.
R. Madej, poslanec: (2003-04-24):
Pán minister, začnem troška zoširoka. Na rokovaní Študentskej rady vysokých škôl ste povedali a priznali, že školstvo v súčasnosti nie je prioritou súčasnej pravicovej vlády. Povedali ste aj to, že keby ste mali o dve miliardy na rezort viac, nemuseli by ste spoplatňovať vysoké školstvo. Dokonca ste povedali, že je lacnejšie pre našu krajinu, keď študenti pôjdu študovať do zahraničia. To bolo konštatovanie, pretože štát nevydá 70 tisíc korún ako náklad na ich štúdium. Školné v súčasnej situácii a do budúcnosti bude znamenať veľkú záťaž pre študentov a sociálne štipendiá, ktorými to chcete riešiť, sú práve z tohto dôvodu, na ktorý som poukázal, nedostatočné. Ja už neviem naozaj, kde chodíte. Sám to musíte priznať, že sú tam proti poplatkom. Pripomeniem vám včerajšie stretnutie so študentmi, stretnutie so Študentskou radou vysokých škôl, ale aj vyjadrenie Rektorskej konferencie. Ja som toto riešenie ponúkol, predložil som návrh zákona, návrh novely zákona o životnom minime, ktorý by tento problém vyriešil od začiatku školského roka, budúceho školského roka, pretože aj v súčasnosti existujú študenti, ktorí sú poberateľmi sociálnych štipendií, ale o tú istú sumu sa im zníži dávka sociálnej pomoci. Problém je v tom, že ľudia naozaj požiadajú o sociálne štipendium, ale až potom zistia, že im na druhej strane peniaze uberú. Je tu niekoľko, naozaj množstvo podnetov, ktoré som dostal. A rozhodol som sa sám tento problém čo najskôr riešiť preto, lebo ide o základnú otázku, a to o dostupnosť vzdelania pre každého. Ďakujem pekne. (Potlesk.)
Glváč, Martin, podpredseda NR SR (2016-10-11):
Ďakujem. Žiada si záverečné slovo spoločný spravodajca a súčasne vás žiadam, aby ste oznámili termín hlasovania o tomto návrhu zákona. Nech sa páči.
Glváč, Martin, podpredseda NR SR (2019-06-26):
S faktickými poznámkami dvaja poslanci. Končím možnosť prihlásiť. Pán poslanec Budaj, asi faktická, hej? Nie procedurálny? Nech sa páči, pán poslanec Budaj.
Svrček, Miloš, poslanec NR SR (2023-01-24):
Ďakujem za slovo. Aby bolo jasné, tak ústavu je možné zmeniť dvoma spôsobmi, a to ústavodarným referendom, ktoré sme mali minulý víkend, ale, bohužiaľ, tým, že v minulom volebnom období bývalá koalícia – strany SMER, SNS, MOST – nesúhlasila so zmenou zníženia volebného kvóra z 50 na 30 %, tak jednoducho, ak by bola mobilizovaná väčšia časť voličov na Slovensku a pri zmenenej ústave, mohlo byť to referendum úspešné. Keďže nebolo úspešné, tak nastupuje druhá cesta, druhá možnosť a to sú poslanci v Národnej rade. Tí môžu predkladať návrh na zmenu ústavy, to tu máme po druhom čítaní, takže teraz je možnosť zmeniť ústavu týmto spôsobom a touto cestou. Samozrejme, pri zmene ústavy je potrebná určite veľmi dôležitá odborná diskusia. Napríklad v niektorých ústavných systémoch, ústavní právnici určite vedia, sú zakomponované možnosti zmeny ústavy len takým spôsobom, že v jednom volebnom období navrhnete zmenu aj schválite a parlament v druhom volebnom období to musí potvrdiť. Čiže oni tam majú aj takéto ústavné poistky ústavnoprávne, aby došlo k možnosti takto zmeniť ústavu. Na Slovensku to nemáme, ale ideme presne tou cestou, ktorú, ktorú nám ústava zakomponovala vo svojom texte, takže jednoducho ak niekto hovorí, že táto koalícia sa absolútne vykašľala na možnosť zmeny ústavy a nerieši možnosť skrátenia volebného obdobia, tak nevie, o čom rozpráva, pretože práve tuto máme teraz bod, aby sa to riešilo touto cestou aspoň formou uznesenia, aby aj do budúcich volebných období bola možnosť riešiť skrátenie volebného obdobia. A práve aj preto SME RODINA prišla s týmto návrhom a som rád, že existuje aj takto v bývalých koaličných stranách v tomto politickom spektre takáto podpora, že zmena ústavy... (Prerušenie vystúpenia časomerom.)
M. Urbáni, poslanec: (2003-02-06):
Ide o vyslanie vysoko špecializovanej jednotky na záchranu následkov, ktoré by eventuálne mohli vzniknúť. Mal som možnosť v živote sa zúčastniť na aktívnom chemickom cvičení a vedieť, čo je potrebné pri ňom robiť. Táto jednotka musí byť vybavená, vysoko sofistikovaná jednotka musí byť vybavená profesionálne aj materiálne. Nie som zas taký dobrý vojak, aby som rozoberal, čo všetko je potrebné, ale táto jednotka tam má byť vyslaná na základe niečoho, na základe toho, že sme boli požiadaní o to. Máme v dnešných dokumentoch, ktoré sme dostali, v materiáloch aj v angličtine, aj v slovenčine požiadanie Spojených štátov, prečo a načo tú jednotku, tam nás žiadajú. K tomuto sa strašne málo dnes diskutovalo. Pred pár rokmi na Slovensku so vstupom do NATO súhlasilo 25 % až 30 % ľudí. Musím povedať, že aj vďaka aktivite našej strany, veľakrát s negatívnym dopadom na našu členskú základňu - a dovolím si tvrdiť, možno aj na výsledky v parlamentných voľbách - sme neustúpili z pozície, že chceme vstúpiť do NATO, že chceme ísť do Európskej únie. Dámy a páni, a o tomto to je, chceme otvorenú spoločnosť, chceme demokratickú spoločnosť, chceme právny štát? Tak konečne aj na Slovensku sa už postavme niekde, nemôžeme chcieť ísť do NATO, nemôžeme chcieť byť spojencom niekoho a potom tu celý deň diskutovať o niečom, čo je irelevantné, kde sme mali dávno túto tému uzavrieť, pretože ak sme sa rozhodli pre tie hodnoty, o ktorých som hovoril, tak jasne máme podporiť vyslanie tejto jednotky, na druhej strane táto jednotka môže spraviť veľa dobra pre budúcnosť Slovenska, môže tam prezentovať našu armádu, môže tam prezentovať našu profesionálnu zručnosť, čo v budúcnosti by snáď mohlo mať pri vstupe do NATO, utvárať otvorenejšie cestu, zúčastňovať sa na výskumoch, eventuálne aj na produkcii niektorých materiálov, ktoré sa, žiaľ, ešte stále budú vo svete vyrábať. Preto apelujem, kolegyne a kolegovia, na vás, povedzme si, nechoďme doľava, doprava, povedzme si, kam chceme ísť. Ak chceme ísť, ako sme sa už rozhodli, ako sme aj tu odsúhlasili v minulosti, tak zásadne by sme mali podporiť, aby tieto jednotky tam boli vyslané včas. Ďakujem pekne. (Potlesk.)
Zmajkovičová, Renáta, podpredsedníčka NR SR (2013-03-21):
Pán poslanec, prepáčte, ja vás na chvíľočku preruším. Kolegyne, kolegovia, ktorí skutočne nechcete počúvať vystúpenia pána poslanca Mikloška, aby ste opustili rokovaciu sálu a diskutovali mimo rokovaciu sálu! Ďakujem.
M. Číž, podpredseda NR SR: (2008-09-18):
Vážené kolegyne, kolegovia, vzhľadom na to, že neregistrujem žiadnu faktickú poznámku, vyhlasujem rozpravu za skončenú. Pýtam sa, či chce k pozmeňujúcemu návrhu zaujať stanovisko pán minister. Nechce. Pán spravodajca ešte vystúpiť nechce? Ďakujem. Prerušujem rokovanie o tomto bode programu. Tam len pripomínam, keďže odznel pozmeňujúci návrh v rozprave, ak Národná rada nerozhodne inak, musíme hlasovať do 24 hodín, je jasné.  Ďakujem. Vážené kolegyne, kolegovia, teraz pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s prístupom Slovenskej republiky k Medzinárodnej dohode o tropickom dreve z roku 2006 . Tento návrh vlády ste dostali ako tlač 681 a spoločná správa výborov má číslo 681a. Návrh opäť odôvodní pán minister hospodárstva Ľubomír Jahnátek. Má slovo.
Krúpa, Juraj, poslanec NR SR (2020-09-24):
Ďakujem. Ja ešte k tomu bombardovaniu Bratislavy. Pripomeniem, že napríklad Sovietsky zväz bombardoval aj Nitru a to ste zabudli spomenúť. Ale trošku k inému. Ja už musím povedať, že už mi je to trošku ľúto, sedím tu nejaký ten mesiac a za každým, keď príde na nejakú takúto diskusiu, ktorá má nejakú hodnotovú orientáciu, či už je to v oblasti bezpečnostnej politiky alebo zahraničnej politiky, tak v tom momente namiesto toho, aby sme viedli nejakú racionálnu diskusiu, sa to zvrhne na totálny populizmu a reči o tom, že my sa do ničoho zatiahnuť nedáme a podobné reči, že potom tu počúvame také tie vyjadrenia, ktoré, alebo si ich aj prečítame, ktoré vy dávate na ten americký Facebook, bez ktorého by ste asi neexistovali, že si jednoducho nerobme si z nikoho nepriateľa, ani z Ruska, a nič sa nás netýka, ani Afrika, ale migrácie sa bojíte a podobné záležitosti, čo vlastne len dokazuje takú slabosť a zbabelosť z vašej strany. Pretože je to také typické, kde vlastne vy tu hovoríte, že toto sú zlé veci, a toto sú horšie veci. By ste sa najradšej tak schovali svojej mamke pod sukňu alebo, ja neviem, zostali pri peci a kukali von z okna na svet, že ako to tam vyzerá a hovorili si, však nejako bolo a nejako aj bude. A tak stále teda chodíme hľadať migrantov do našich stodôl, hľadáme proste nejakého západného agenta za každým kríkom, alebo za každým slovom demokracia Sorosa. No a keď dôjde naozaj na lámanie chleba, že sa niečo stane, tak potom budete veľmi prekvapení, ale budete ale aspoň môcť povedať, že nám zase ubližujú tí iní, že my za nič nemôžeme. Ďakujem.
G. Gál, poslanec: (2005-05-24):
Pán predseda, prosím, dajte hlasovať o bodoch 1, 2, 3 prvej časti.
Krajniak, Milan, poslanec NR SR (2023-05-25):
Pán poslanec Svrček, ja som oceňoval už priamo ten návrh, ktorý ste predložil, lebo považujem za správne, aby bolo garantované občanovi, ktorý chce, aby mohol používať aj hotovosť. My sme schválili tento týždeň obmedzenie použitia hotovosti. To znamená, tu nejde o to, aby ktokoľvek mohol platiť v miliónoch eur hotovosťou. Tu ide len o to, že štát obmedzí používanie hotovosti, ale ak niekto chce platiť v obchode alebo kdekoľvek, aby mal tak možnosť urobiť. Ale ešte viacej oceňujem ten pozmeňujúci návrh, pretože my sme boli svedkami toho, čo sa stalo počas schvaľovania zákazu spaľovacích motorov, že jednoducho tam bola obídená Národná rada tzv. tichou procedúrou, a preto som veľmi rád, že tento návrh tento problém rieši tak, ako je to v mnohých civilizovaných krajinách Európskej únie, že jednoducho Národná rada buď sama, alebo prostredníctvom eurovýboru bude musieť k takýmto otázkam zaujať stanovisko, a až potom bude môcť predstaviteľ Slovenskej republiky v Bruseli zaujať k tomu postoj. Čiže nebude sa môcť tichou procedúrou obísť stanovisko Národnej rady. To považujem za veľmi správne.
Hrnčiar, Andrej, podpredseda NR SR (2016-04-19):
Nech sa páči, pán poslanec Galko za poslanecký klub SaS.
Kollár, Boris, predseda NR SR (2023-02-01):
S ďalšou faktickou poznámkou vystúpi pán poslanec Pollák. Neprítomný. Pani poslankyňa Kozelová. Neprítomná. Pán poslanec Mizík. Nie je prítomný. Pani poslankyňa Tabák. Nie je prítomná. Pán poslanec Krajčír nie je prítomný. Pán poslanec Taraba nie je prítomný. Pán poslanec Pročko. Je tu niekde? (Reakcia z pléna.) Nie je prítomný. Ako sa nám to čistí krásne. Pán poslanec Nemec. Nie je prítomný. Pani poslankyňa Vaľová. Nie je prítomná. Výborne. (Reakcie v pléne. Predsedajúci krátko telefonoval interným telefónom.) Vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči, pán minister.